Man doodgeskiet in motorArgieffoto ŉ Man van Embalenhle in Mpumalanga, vermoedelik in sy 50’s, is Sondagaand laat in sy motor doodgeskiet. Russel Meiring, ER24-woordvoerder, sê die man se motor het in die middel van die pad gestaan met die aankoms van nooddienspersoneel. “Die man het oor die stuurwiel van die voertuig gelê, en was reeds oorlede. Daar was niks wat nooddiensbeamptes kon doen nie,” sê Meiring. Die man het glo verskeie skietwonde aan sy liggaam gehad. Die omstandighede rakende die voorval is nie in dié stadium bekend nie. Plaaslike owerhede was op die toneel om ŉ ondersoek van stapel te stuur.